**MESTNA OBČINA LJUBLJANA**, Mestni trg 1, 1000 Ljubljana, ki jo zastopa župan Zoran Janković

Matična številka: 5874025000

Identifikacijska številka za DDV: SI67593321

(v nadaljevanju: MOL)

in

\_\_\_\_\_\_\_\_\_\_\_\_\_\_\_, ki ga/jo zastopa \_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_

Identifikacijska številka za DDV/davčna številka[[1]](#footnote-1):

(v nadaljevanju: prejemnik/ca)

skleneta naslednjo

# P O G O D B O

**o sofinanciranju programa za leto 2019**

1. člen

S to pogodbo bo MOL sofinanciral, prejemnik/-ca pa izvedel/-a program \_\_\_\_\_\_\_\_\_\_\_\_\_\_\_\_\_\_\_\_\_\_\_(v nadaljevanju: program), ki je bil izbran s sklepom št. \_\_\_\_\_\_\_\_\_\_ z dne \_\_\_\_\_\_\_\_\_\_ (v nadaljevanju: sklep) na podlagi Javnega razpisa za sofinanciranje preventivnih programov na področju različnih vrst zasvojenosti v Mestni občini Ljubljana za leto 2019 in/ali od leta 2019 do leta 2021 s področja preprečevanja zasvojenosti (Uradni list RS, št.\_\_\_\_\_\_\_ z dne \_\_\_\_\_\_\_\_\_, v nadaljevanju: javni razpis).

Prejemnik/-ca se zavezuje, da bo program izvedel/-a v skladu z vlogo na javni razpis, ki je kot priloga sestavni del te pogodbe in to najkasneje do 31. 12. 2019.

2. člen

Celotna ocenjena vrednost programa s strani prejemnika/-ce iz 1. člena te pogodbe znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR (z besedo \_\_\_\_\_\_\_\_\_ evrov xx/100) z vključenim DDV.

Priznana vrednost programa s strani MOL znaša \_\_\_\_\_\_\_\_\_\_\_\_\_\_EUR (z besedo \_\_\_\_\_\_\_\_\_ evrov xx/100) z vključenim DDV.

MOL in prejemnik/ca se dogovorita, da bo MOL v letu 2019 v okviru priznane vrednosti programa sofinanciral znesek do višine **\_\_\_\_\_\_\_\_\_\_\_\_\_\_\_\_** EUR (z besedo \_\_\_\_\_\_\_\_\_ evrov xx/100) za \_\_\_\_\_\_\_\_\_\_\_\_\_\_\_.

(Opozorilo: Glede na vlogo in vsebino posameznega programa bo v individualnih pogodbah opredeljeno, kateri del stroškov prijavljenega programa bo pokril MOL - stroške dela, materialne stroške, stroške za delovanje vlagatelja - oziroma obseg prijavljenega programa, ki bo sofinanciran).

3. člen

MOL bo sredstva za sofinanciranje izvajanja programa do višine \_\_\_\_\_\_\_\_\_\_\_\_\_\_ EUR (z besedo \_\_\_\_\_\_\_\_\_\_ evrov xx/100) nakazal na prejemnikov/-čin transakcijski račun št. SI56 XXXX XXXX XXXX XXX, odprt pri banki\_\_\_\_\_\_\_\_\_\_\_\_ na naslednji način:

* Če prejemnik zaključi z izvajanjem programa do 31. 5. 2019:
* 100 % dogovorjene višine sredstev 30. dan po prejemu zahtevka za izplačilo sredstev in zaključnega vsebinskega in finančnega poročila.
* Če prejemnik zaključi z izvajanjem programa do vključno 30. 9. 2019:
* do 70 % dogovorjene višine sredstev 30. dan po prejemu prvega zahtevka za izplačilo in prvega delnega poročila o opravljenem delu,
* razliko med celotno vrednostjo dogovorjene višine sredstev in izplačilom prvega obroka 30. dan po prejemu zahtevka za izplačilo drugega obroka in zaključnega vsebinskega in finančnega poročila.
* Če prejemnik zaključi z izvajanjem programa po 30. 9. 2019 do vključno 31. 12. 2019:
* do 70 % dogovorjene višine sredstev 30. dan po prejemu prvega zahtevka za izplačilo in prvega delnega poročila o opravljenem delu,
* razliko med celotno vrednostjo dogovorjene višine sredstev in izplačilom prvega obroka 30. dan po prejemu zahtevka za izplačilo drugega obroka in drugega delnega poročila o izvajanju programa.

Če zadnji dan plačilnega roka sovpada z dnem, ko se po zakonu ne dela, se za zadnji dan plačilnega roka šteje naslednji delovni dan.

4. člen

Prejemnik se zaveže, da bo MOL dostavil:

* Če prejemnik zaključi z izvajanjem programa do 31. 5. 2019:
* najkasneje 10 dni od zaključka programa zahtevek za izplačilo sredstev in zaključno vsebinsko in finančno poročilo (predlog, da se navede skrajni datum oddaje).
* Če prejemnik zaključi z izvajanjem programa do vključno 30. 9. 2019:
* najkasneje do 31. 5. 2019 zahtevek za izplačilo prvega obroka in prvo delno poročilo o izvajanju programa,
* najkasneje do 10. 10. 2019 zahtevek za izplačilo drugega obroka in zaključno vsebinsko in finančno poročilo o celotnem izvajanju programa.
* Če prejemnik zaključi z izvajanjem programa po 30. 9. 2019 do vključno 31. 12. 2019:
* najkasneje do 31. 5. 2019 zahtevek za izplačilo prvega obroka in prvo delno poročilo o izvajanju programa,
* najkasneje do 10. 10. 2019 zahtevek za izplačilo drugega obroka in drugo delno poročilo o izvajanju programa,
* najkasneje do 31. 1. 2019 zaključno vsebinsko in finančno poročilo o celotnem izvajanju programa.

Zahtevek/-ke za izplačilo in poročilo/-a (opomba: smiselno prilagoditi v dejanski pogodbi) prejemnik pošlje na naslov: Mestna občina Ljubljana, Mestni trg 1, 1000 Ljubljana, za Odsek za projekte – področje preprečevanje zasvojenosti.

Na zahtevku za izplačilo mora biti **obvezno navedena številka pogodbe C7560-xx-xxxxxx,** drugače se le-ta zavrne kot nepopoln. Zahtevek za izplačilo sredstev, ki bo prejet na MOL kasneje, kot je določeno s to pogodbo se ne bo upošteval.

5. člen

Prejemnik dokumentacijo, ki jo je dolžan posredovati MOL skladno s to pogodbo, pripravi kot je spodaj navedeno:

* k vsakemu zahtevku/zahtevkom za izplačilo (opomba: smiselno prilagoditi v dejanski pogodbi) sredstev morajo biti priložene fotokopije računov oz. drugih knjigovodskih listin, ki izkazujejo nastanek stroškov izvajanja programa za znesek sofinanciranja iz proračuna MOL ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika. Izjema so stroški, ki bodo nastali od 1. 10. 2019 do 31. 12. 2019, kjer mora prejemnik k drugemu zahtevku priložiti fotokopije predračunov oz. ponudb za predvidene stroške, ki naj bi nastali do 31. 12. 2019 (se vključi samo v tiste pogodbe za programe, katerih izvajanje bo zaključeno po 30. 9. 2019 do vključno 31. 12. 2019).
* prvo delno poročilo o opravljenem delu mora vsebovati obračun dotedanjih stroškov izvajanja programa oz. priprav nanj,
* drugo delno poročilo o opravljenem delu mora vsebovati opis vsebine opravljenega dela po tej pogodbi in obračun dotedanjih stroškov za izvedbo programa (se uporabi samo v tistih pogodbah, kjer bodo zahtevana prvo ali prvo in drugo delno poročilo).
* zaključno vsebinsko in finančno poročilo o celotnem izvajanju programa mora vsebovati opis vsebine opravljenega dela in celoten obračun stroškov za njegovo izvajanje. Prejemniki, ki bodo z izvajanjem programa končali v obdobju po 30. 9. 2019 do vključno 31. 12. 2019, morajo zaključnemu poročilu priložiti fotokopije preostalih računov oz. drugih knjigovodskih listin, ki izkazujejo nastanek stroškov izvajanja programa v obdobju od 1. 10. 2019 do 31. 12. 2019 ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika (se vključi samo v tiste pogodbe za programe, katerih izvajanje bo zaključeno po 30. 9. 2019 do vključno 31. 12. 2019).

V primeru, da je prejemnik sredstev oseba javnega prava ter je ustanovljena in deluje kot javni zavod, mora do 10. 10. 2019 realizirati najmanj 70 % predvidenih pogodbenih obveznosti.

V primeru, da je prejemnik sredstev oseba zasebnega prava ter je ustanovljena in deluje kot društvo, zasebni zavod ali ustanova, mora do 10. 10. 2019 realizirati najmanj 30 % predvidenih pogodbenih obveznosti.

Prejemnik bo program izvajal v skladu s predloženim planom dela.

6. člen

Zahtevek za izplačilo in delno ali zaključno vsebinsko in finančno poročilo o izvajanju programa se morata posredovati v isti pisemski ovojnici.

Prejemnik sredstev se zaveže, da bo spremljal porabo sredstev iz odobrenega programa ločeno na posebnem stroškovnem mestu, s čimer se bo zagotavljala transparentnost namenskosti porabe proračunskih sredstev.

Rok za oddajo delnega ali zaključnega vsebinskega in finančnega poročila se lahko spremeni samo na podlagi predhodnega soglasja MOL ob pisno utemeljenem razlogu s strani prejemnika/ce.

Prejemnik/ca mora poročila iz tega člena pripraviti izključno na predpisanih obrazcih, ki so del razpisne dokumentacije javnega razpisa. Podlaga za izplačilo sredstev po tej pogodbi je zahtevek za izplačilo sredstev skupaj s priloženim delnim/zaključnim vsebinskim in finančnim poročilom, ki vsebuje vse zahtevane priloge oz. elemente, navedene v 5. členu te pogodbe.

**Sredstva se po tej pogodbi črpajo v letu 2019.**

MOL si pridržuje pravico do znižanja dodeljene višine sredstev za program v primeru, da se razpoložljiva sredstva spremenijo v postopku sprejemanja rebalansa proračuna MOL za leto 2019, kar je predmet aneksa k pogodbi.

(Opozorilo: Glede na posamezen potek programa bodo natančni roki za oddajo ustreznih poročil opredeljeni v individualnih pogodbah).

7. člen

MOL bo prejete zahtevke za izplačilo, delni poročili in zaključno poročilo pregledal v 30. dneh od dneva prejema, potrjenega s strani skrbnika pogodbe in bo po potrebi v tem roku obvestil prejemnika/-co o svoji zahtevi za dopolnitev oziroma spremembo poročila (smiselno prilagoditi glede na konkretno pogodbo – nekateri programi imajo samo zaključno poročilo).

Če MOL sklene, da je treba poročilo dopolniti oziroma spremeniti, določi prejemniku/-ci primeren rok, v katerem mora le-ta predložiti dopolnjeno ali spremenjeno poročilo.

Če MOL pri pregledu poročil ali nadzoru delovanja prejemnika/-ce ugotovi nepravilnosti oziroma odstopanje od predložene vloge na javni razpis in iz nje izhajajočih dogovorjenih pogodbenih obveznosti, se delež sredstev MOL sorazmerno zmanjša.

Če prejemnik/-ca ne predloži poročila v zahtevanem roku oziroma ga ne dopolni ali spremeni v zahtevanem roku oziroma če dopolnjeno/spremenjeno poročilo še vedno ni ustrezno, MOL lahko odstopi od te pogodbe. V tem primeru MOL na podlagi dotedanjega izvajanja programa odloči, ali mora prejemnik/ca v celoti ali v deležu vrniti že izplačana sredstva MOL, skupaj z zakonitimi obrestmi od dneva prejetja sredstev do dneva vračila. Prejemnik/-ca je dolžan/-na povrniti tako določena sredstva v roku 30 dni od prejema pisnega poziva za vračilo sredstev.

8. člen

Prejemnik/ca mora za delež sofinanciranja programa s strani MOL ob vsakem zahtevku za izplačilo in poročilu o izvajanju programa, priložiti MOL fotokopije računov, pogodb, dokazil o realizaciji pogodb in drugih dokumentov, ki jih prejemnik/ca uveljavlja kot dokazilo za upravičene stroške programa, in potrdil o plačilu, ki se glasijo na prejemnika in naslov programa, iz katerih je razvidna namenska poraba sredstev, ter drugo finančno knjigovodsko dokumentacijo, ki vsebinsko utemeljuje nastanek stroškov. Samo dejansko nastali in plačani stroški (izdatki) v času trajanja programa, z dokazili o plačilu, se štejejo za upravičeni za sofinanciranje. Neupravičeni stroški programa vedno predstavljajo breme, ki ga nosi prejemnik/ca. Stroški, ki so upravičeni za sofinanciranje po tej pogodbi, so sestavljeni izključno iz upravičenih stroškov, navedenih v vlogi prejemnika/ce na javni razpis.

Stroški so upravičeni, če so s programom neposredno povezani, potrebni za njegovo izvajanje in so v skladu s cilji programa, dejansko nastanejo in prejemnik/ca hrani dokazila o plačilu, so prepoznani v skladu s skrbnostjo dobrega gospodarja, nastanejo in so plačani v obdobju porabe sredstev, temeljijo na verodostojnih knjigovodskih in drugih listinah in so izkazani v skladu z veljavnimi predpisi. V zvezi z izvajanjem programa so upravičeni stroški dela oseb, ki izvajajo program, stroški storitev, materialni stroški, stroški za najem prostorov, stroški obratovanja ter drugi stroški, ki so nujno potrebni za uspešno izvedbo programa.

Skrbnik/ca pogodbe bo v imenu MOL ob predložitvi zaključnega poročila preveril/a skladnost višine izplačanih proračunskih sredstev MOL z višino dejanskih stroškov za izvedbo programa. V primeru, da MOL ugotovi, da je bilo prejemniku/-ci izplačanih več sredstev, kot jih je dejansko porabil/a za izvedbo programa ali da sredstva niso uporabljena za namen, dogovorjen s to pogodbo, se prejemnik/-ca zaveže, da bo MOL-u povrnil/a neupravičena sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

9. člen

(Velja za programe v sklopu C, D, E in delno F)

Zaradi ugotavljanja števila udeležencev in v zvezi s tem, spremljanja ciljev strategije na področju preprečevanja zasvojenosti, je prejemnik/-ca dolžan/na k vsakemu delnemu in zaključnemu poročilu iz 4. člena te pogodbe priložiti na predpisanem obrazcu v celoti izpolnjeno originalno/e listo/e prisotnosti udeležencev vseh izobraževanj in usposabljanj.

10. člen

Prejemnik/ca je dolžan v roku enega (1) meseca od sklenitve te pogodbe MOL posredovati naslov elektronske povezave, ki jo prejemnik/ca objavi na svoji spletni strani, na kateri mora objaviti podatke o sofinanciranem programu (naziv programa, izvajalec/ci, datumi vseh izvedb, kraji izvedb in navesti, da je izvajanje programa sofinancirala MOL).

11. člen

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo programa, za katerega so dodeljena sredstva proračuna MOL, mora prejemnik/ca nemudoma oziroma najkasneje v 8 dneh od nastanka okoliščine pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe programa glede na predviden terminski in/ali vsebinski in/ali finančni plan. V nasprotnem primeru izgubi pravico do nadaljnje porabe sredstev MOL.

Prejemnik/ca lahko predlaga spremembo programa samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe glede na predvideni terminski in/ali vsebinski in/ali finančni načrt programa.

MOL glede na spremenjene okoliščine oceni, ali še vztraja pri dogovorjenem obsegu sofinanciranja programa iz te pogodbe, zmanjša delež sofinanciranja po tej pogodbi ali pa odstopi od te pogodbe.

V primeru, da MOL zmanjša delež sofinanciranja programa iz te pogodbe, se pogodbeni stranki dogovorita o novih pogojih v obliki pisnih aneksov k tej pogodbi.

Spremembe se ne morejo nanašati na prenos aktivnosti programa ali izplačil v leto 2019.

12. člen

Prejemnik/-ca se zaveže, da bo o morebitnih spremembah svojih podatkov iz te pogodbe (naziv, naslov, transakcijski račun, zastopnik/-ca, odgovorni/-a predstavnik/-ca za izvajanje te pogodbe) sproti pisno obveščal/-a MOL.

13. člen

Prejemnik izjavlja, da je seznanjen s predpisi, ki urejajo področje varstva osebnih podatkov, in z vsebinami, ki jih urejajo Odredba o varnostni politiki MOL št. 386-1/2010-1 in na njeni podlagi sprejeti interni pravilniki MOL ter jih razume, pri čemer se izvajalec zaveže k njihovemu spoštovanju in spremljanju njihovih sprememb ter se zavezuje k varovanju osebnih podatkov, za katere je izvedel oziroma bil z njimi seznanjen pri izvajanju programa po tej pogodbi.

14. člen

MOL in prejemnik/-ca se dogovorita, da sta za izvajanje te pogodbe odgovorna/-i naslednja/-i pooblaščena/-i predstavnika/-ci:

* na strani MOL: Breda P. Novak kot skrbnica pogodbe, e-mail: [breda.primozic.novak@ljubljana.si](mailto:breda.primozic.novak@ljubljana.si), tel. št.: 01/306 40 35
* na strani prejemnika/-ce: \_\_\_\_\_\_\_\_\_\_\_\_\_\_\_,e-mail: \_\_\_\_\_\_\_\_\_\_\_\_\_, tel. št. \_\_\_\_\_\_\_\_\_\_\_\_\_\_\_\_\_\_\_\_ ki je odgovorni/a nosilec/ka programa.

O spremembi pooblaščenega predstavnika se pogodbeni stranki pisno obvestita.

15. člen

V imenu MOL ima njegov/-a pooblaščeni/-a predstavnik/-ca pravico nadzora nad izvajanjem programa in nad namensko ter racionalno porabo dodeljenih sredstev MOL, z vpogledom v dokumentacijo in obračun stroškov prejemnika/-ce v zvezi z izvedbo programa ter pravico ugotavljati smotrnost uporabe sredstev za doseganje namena in ciljev iz te pogodbe, prejemnik/-ca pa mu je dolžan/-a to omogočiti.

Prejemnik mora zagotoviti, da nobena od oseb, ki so povezane z izvajanjem programa, ni bila pravnomočno obsojena zaradi kaznivega dejanja zoper spolno nedotakljivost, kar mora na poziv MOL tudi izkazati z ustreznimi dokazili. V primeru, da prejemnik/ca ne predloži ustreznih dokazil oziroma če se izkaže, da so v programu sodelovale oziroma sodelujejo osebe, ki so bile kaznovane za kaznivo dejanje zoper spolno nedotakljivost, je to razlog za takojšno prekinitev te pogodbe. Prejemnik/ca mora vsa prejeta sredstva, ki so mu bila s strani MOL nakazana za izvedbo programa, vrniti na račun MOL v roku 30 dni od dneva prekinitve te pogodbe.

16. člen

MOL lahko odstopi od te pogodbe in zahteva vračilo delno ali v celoti že izplačanih sredstev MOL, skupaj z zakonitimi zamudnimi obrestmi od dneva prejetja sredstev do dneva njihovega vračila, poleg drugih primerov, določenih s to pogodbo, tudi v primerih:

* če mu prejemnik/-ca ne omogoči nadzora v skladu s prejšnjim členom te pogodbe,
* če se ugotovi, da je prejemnik/-ca nenamensko porabil/-a prejeta sredstva ali jih je pridobil/-a na osnovi neresničnih podatkov,
* če prejemnik/-ca kako drugače ne izpolnjuje svojih obveznosti iz te pogodbe.

17. člen

Prejemnik/-ca se zavezuje, da bo v celoti in dosledno upošteval/-a 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12) in njegove morebitne spremembe. Prejemnik/-ca je dolžan/na pri objavah in predstavitvah programa/projekta iz te pogodbe oz. pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinancirala MOL. V primeru objave simbolov sofinancerjev mora prejemnik objaviti tudi grb s pripisom Mestna občina Ljubljana.

18. člen

V primeru, da je pri izvedbi **javnega razpisa**, za izbor prejemnika/ce po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričela z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

19. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

20. člen

Pogodbeni stranki soglašata, da se bosta medsebojno pisno obveščali o dejstvih, pomembnih za izvajanje te pogodbe.

Vse morebitne spremembe in dopolnitve te pogodbe bosta pogodbeni stranki dogovorili in uredili s pisnimi aneksi k tej pogodbi.

21. člen

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh (3) enakih izvodih, od katerih prejme MOL dva (2) izvoda, prejemnik/ca pa en (1) izvod.

|  |  |
| --- | --- |
| Datum: | Datum: |
|  | Številka pogodbe: C 7560-19-XXXXXX |
| Štev.: | Številka dok.DS:\_\_\_\_\_\_\_\_\_\_\_\_\_\_\_ |
|  |  |
| PREJEMNIK/CA (URADEN NAZIV): |  |
| ZASTOPNIK/ZASTOPNICA | MESTNA OBČINA LJUBLJANA: |
|  | Župan |
|  | Zoran JANKOVIĆ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
|  |  |
| Žig | Žig |

1. Kadar je premenik davčni zavezanec, se uporabi oblika: identifikacijska številka za DDV: SIxxxxxxxx

   Kadar prejemnik ni davčni zavezanec, se uporabi oblika: davčna številka: xxxxxxxx [↑](#footnote-ref-1)